শতজিৎ রানা
জেনারেল শতজিৎ শমশের জং বাহাদুর রানা (১৯৩৪-২০০৭) ১৯৮৭ সাল থেকে ১৯৯১ সাল পর্যন্ত নেপালি সেনাবাহিনী প্রধান ছিলেন। তিনি ১৯৫৩ সালে ব্রিটেনের স্যান্ডহার্স্ট সামরিক প্রশিক্ষণ একাডেমীতে যোগ দিয়েছিলেন এবং নেপালি সেনাবাহিনীতে কমিশন পেয়েছিলেন ১৯৫৫ সালের ২২শে জুলাই। তিনি সেনাবাহিনীতে মোট ৩৬ বছর চাকরি করার পর ১৯৯১ সালের ১৫ মে তারিখে অবসরে যান এবং এরপর তাকে বার্মা (বর্তমানে মায়ানমার) তে নেপালের রাষ্ট্রদূত হিসেবে নিয়োগ দেয় নেপালের সরকার, এছাড়া তিনি ভিয়েতনামেও নেপালের রাষ্ট্রদূত হিসেবে কাজ করেছিলেন।